Diari Oficial de la Generalitat Valenciana


Sumari del DOGV 3887, del 28-11-2000 (2000/9159)

ORDRE de 10 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per al seu ús com a oficina comarcal agrària, el dret de propietat que es té sobre l'immoble de 1.000 m² de superfície situat en la partida Ràpita de Cullera (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3887

Data del DOGV
:   28-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9159


Data del document
:   10-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Cullera
    * cultura regional
    * propietat immobiliària

ORDRE de 10 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per al seu ús com a oficina comarcal agrària, el dret de propietat que es té sobre l'immoble de 1.000 m2 de superfície situat en la partida Ràpita de Cullera (València). [2000/A9159]
  
Mitjançant una escriptura pública de cessió gratuïta i acceptació atorgada davant el notari de València Gonzalo Díaz Granda el dia 31 d'octubre de 2000, la Generalitat Valenciana va adquirir el dret de propietat sobre l'immoble de 1.000 m2 de superfície situat en la Partida Ràpita de Cullera, i que consta en l'Inventari General de Béns i Drets de la Generalitat Valenciana amb el codi A02/46/105/0012 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria d'Agricultura, Pesca i Alimentació ha sol·licitat l'afectació de l'immoble assenyalat per a ser destinat a oficina comarcal agrària.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a ser usat com a oficina comarcal agrària, el dret de propietat que es té sobre l'immoble situat en la partida Ràpita de Cullera de 1.000 metres quadrats de superfície, que consta en l'Inventari General de Béns i Drets de la Generalitat Valenciana amb el codi A02/46/105/0012, i confronta: nord, amb el carrer Metge Joan Peset; sud, amb resta de la finca de la qual es segrega; est, amb el carrer Max Aub; i oest, amb carrer de José Burguera.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria d'Agricultura, Pesca i Alimentació l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria d'Agricultura, Pesca y Alimentació designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 10 de novembre de 2000
  
El conseller d'Economia, Hisenda i Ocupació,
  
VICENTE RAMBLA MOMPLET